《古香慢 题红藕庄画卷》
清代·李符

疏帘捲雨，小榭吹凉，横幅烟景。翠亚田田，半碍舞红窥镜。

占断一湾香浦，未许渔儿管领。只容他水鸟浅浴，叶南叶北栖并。

谁得似、幽居诗境。簟枕风多，午眠初醒。班竹窗阴，白袷几回斜凭。

未见采芳人，算还少、波心裙影。短桥边，镇閒煞、载花方艇。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。